**Inviterer deg til**

**VANNDAGENE PÅ VESTLANDET**

**Digitalt**

**18.- 19. november 2020**

I år arrangerer vi Norges største og viktigste VA-faglige samling digitalt! Dette åpner for nye og spennende muligheter både for utstillere, deltakere og forelesere.

Forelesningene går mellom kl. 09:00-15:00 begge dager. Du bestemmer selv hvilke foredrag du vil følge.

I samme tidsrom kan du besøke utstillerne i den virtuelle messen. Her kan du chatte, booke møte og utforske hva hver enkelt utstiller har å tilby.

Får du ikke med deg alt i løpet av de to dagene, vil innholdet være tilgjengelig for deltakere frem til 4. desember.

**To trinns påmelding:**

**Trinn 1:**

En ansvarlig fra hver kommune / virksomhet melder på via skjema dere finner [**her**](https://forms.office.com/Pages/ResponsePage.aspx?id=idZv-8pKR0GzqdE1fgLaORX1CkGVDuBOo4gkZM8tDnRUOVoxRTVERVo1ODdNQlg2SlozM09QWk5RNy4u).

Ved påmelding kan du velge mellom følgende alternativ:

|  |  |
| --- | --- |
| **Antall deltakere** | **Pris per deltaker eier / andre** |
| 1-2 | 2 500 / 3 000 |
| 3-7 | 2 400 / 2 900 |
| 8-11 | 2 300 / 2 800 |
| >12 | 2 200 / 2 700 |

Den som melder på kommunen / virksomheten vil få tilsendt passord deltakerne trenger for å besøke messen.

**Trinn 2:**

Hver deltaker registrerer seg på [www.jobbmesse.no/vanndagene2020](http://www.jobbmesse.no/vanndagene2020). Veiledning til hvordan du registrerer deg finner du vedlagt. For å komme inn trenger deltakerne et passord, dette får du fra den som meldte på kommunen / virksomheten i trinn 1.

Programmet er utarbeidet av COWI og faggruppen i DIHVA. Dette finner du vedlagt, samt på DIHVA.no.

**Gjennomføring av arrangementet**

De digitale Vanndagene på Vestlandet 2020, blir gjennomført i samarbeid med jobbmesse.no, som har lang erfaring i å arrangere digitale messer.

Link til messen: [www.jobbmesse.no/vanndagene2020](http://www.jobbmesse.no/vanndagene2020). Denne finner du også på DIHVA.no.

Vanndagene 2020 vil bli avholdt 18. og 19. november, fra 09:00 til 15:00 begge dager. Da blir det foredrag, og de virtuelle standplassene er bemannet. Deltakeren kan i dette tidsrommet veksle mellom å se på foredrag, besøke og kontakte utstillerne.

Fordelen med en digital messe er at innholdet blir tilgjengelig frem til 4. desember.

**Hvordan komme i kontakt med utstillerne?**

Deltakerne som besøker Vanndagene på Vestlandet kan veksle mellom foredragssalen og utstillingsområdet som de måtte ønske. I utstillingsområdet får du en liste over utstillerne som de kan besøke. En deltaker som klikker seg inn på en standplass kan da se informasjonen utstilleren presenterer. Deltakerne kontakter utstillerne via de kanalene som er tilgjengelig (chatterom, telefon konferanser, webcast, webinar og/eller e-post).

Utstillere har tilgang til kontaktinformasjon til hver enkelt deltaker. Denne kan de benytte til å invitere til chatterom, telefonkonferanser, webinar mm.

For å få et inntrykk av arrangementet kan dere besøke [www.jobbmesse.no/vanndagene2020](http://www.jobbmesse.no/vanndagene2020).

**Generelle spørsmål angående arrangementet**

For DIHVA er det viktig at alle som tidligere har deltatt på Vanndagene også deltar på de digitale Vanndagene 2020. Da dette er en ny måte å gjennomføre arrangementet på, forstår vi at det kan være en del spørsmål. Om det er noe dere lurer på er det bare å kontakte oss i DIHVA.

Bente: 99274247, Helge: 90625432, Erling: 47052226 og Michal: 93414407

Eventuelt på e-post: kurs-konferanse@dihva.no.

Oppdatert informasjon vil bli lagt ut på DIHVA.no